**แบบ ปค.4**

**ชื่อหน่วยงาน องค์การบริหารส่วนตำบลด่านช้าง**

**รายงานผลการประเมินองค์ประกอบของการควบคุมภายใน**

**ณ วันที่ 30 เดือนกันยายน ๒๕63**

|  |  |
| --- | --- |
| **องค์ประกอบการควบคุมภายใน**  **(๑)** | **ผลการประเมิน/ข้อสรุป**  **(๒)** |
| **สภาพแวดล้อมการควบคุม**  ผู้บริหารและบุคลากรมีทัศนคติที่ดีและเอื้อต่อการควบคุมภายใน ผู้บริหารให้ความสำคัญกับการมีศีลธรรมจรรยาบรรณ และความซื่อสัตย์สุจริต มีการพิจารณาดำเนินการตามสมควรแก่กรณี ถ้าพบว่าบุคลากรมีความประพฤติที่ไม่เหมาะสม การยอมรับความคิดเห็น ความรู้ ความสามารถของผู้ปฏิบัติงาน การรับทราบข้อมูลและการวินิจฉัยสิ่งที่ตรวจพบหรือสิ่งที่ต้องตรวจสอบ ปรัชญาและรูปแบบการทำงานของผู้บริหารเหมาะสมต่อการพัฒนาการควบคุมภายในและดำรงไว้  ซึ่งการควบคุมภายในที่มีประสิทธิผล โครงสร้างองค์กร การมอบอำนาจหน้าที่ และความรับผิดชอบ ให้แก่บุคลากรในแต่ละตำแหน่งอย่างเหมาะสม โดยคำนึงถึงการกระจายอำนาจ และระบบตรวจสอบยืนยันความถูกต้องระหว่างกัน มีจริยธรรมในการบริหารและการปฏิบัติงานโดยกำหนดแนวทางที่พึงปฏิบัติไว้ชัดเจน มีนโยบายและระบบการบริหารบุคลากรที่ชัดเจนเหมาะสมในการจูงใจและสนับสนุนผู้ปฏิบัติงาน  **2.การประเมินความเสี่ยง**  มีการกำหนดวัตถุประสงค์ระดับองค์กรที่ชัดเจน วัตถุประสงค์ระดับองค์กร และวัตถุประสงค์ระดับกิจกรรมสอดคล้องกันในการที่จะทำงานให้สำเร็จ ด้วยงบประมาณและทรัพยากรที่กำหนดไว้อย่างเหมาะสม ฝ่ายบริหารมีการระบุความเสี่ยงทั้งจากภายใน และภายนอกที่อาจมีผลกระทบต่อการบรรลุวัตถุประสงค์ขององค์กร หน่วยงานมีการวิเคราะห์ความเสี่ยงและการบริหารความเสี่ยงที่เหมาะสม นอกจากนี้มียังกลไกที่ชี้ให้เห็นถึงความเสี่ยงที่เกิดจากการเปลี่ยนแปลง | **ผลการประเมิน**  สภาพแวดล้อมการควบคุมขององค์การบริหารส่วนตำบลด่านช้าง ช่วยทำให้การควบคุมภายในที่มีอยู่มีประสิทธิภาพและประสิทธิผลตามสมควร อย่างไรก็ตามผู้บริหารควรมีการมอบหมายงาน และอำนาจการตัดสินใจเพื่อเป็นการกระจายอำนาจและมีการติดตามควบคุมงานที่มอบหมายอย่างจริงจัง รวมทั้งมีการควบคุมดูแลอย่างใกล้ชิดเพื่อให้หน่วยงานสามารถปฏิบัติงานให้บรรลุวัตถุประสงค์ตามเป้าหมายได้อย่างมีประสิทธิภาพ  องค์การบริหารส่วนตำบลด่านช้าง มีการประเมินความเสี่ยงโดยการนำมาตรฐานการควบคุมภายในไปใช้ในเชิงปฏิบัติ และใช้แบบประเมินองค์ประกอบของมาตรฐานการควบคุมภายในของคณะกรรมการตรวจเงินแผ่นดิน อย่างไรก็ตามยังมีสิ่งที่ต้องปรับปรุงเพื่อให้เกิดการประเมินความเสี่ยงโดยรวมมีความเหมาะสมมากยิ่งขึ้น โดยผู้บริหารและผู้บังคับบัญชาควรให้ความสำคัญ และมีการกำกับดูแลเกี่ยวกับการประเมินความเสี่ยงอย่างจริงจัง |

**- 5 –**

|  |  |
| --- | --- |
| องค์ประกอบการควบคุมภายใน  (๑) | **ผลการประเมิน/ข้อสรุป**  **(๒)** |
| **3. กิจกรรมการควบคุม**  มีนโยบายและวิธีปฏิบัติงานที่ทำให้มั่นใจว่า เมื่อนำไปปฏิบัติแล้วจะเกิดผลสำเร็จ ตามที่ฝ่ายบริหารกำหนดไว้ กิจกรรมเพื่อการควบคุมจะชี้ให้ผู้ปฏิบัติงานเห็นความเสี่ยงที่อาจเกิดขึ้นในการปฏิบัติงาน เพื่อให้เกิดความระมัดระวัง และสามารถปฏิบัติงานให้สำเร็จตามวัตถุประสงค์ได้  **4. ข้อมูลสารสนเทศและการสื่อสาร**  มีระบบข้อมูลสารสนเทศที่เกี่ยวเนื่องกับการปฏิบัติงานการรายงานทางการเงินและการดำเนินงานการปฏิบัติตามนโยบายและระเบียบปฏิบัติต่าง ๆ ที่ใช้ในการควบคุมและดำเนินกิจกรรมขององค์กร รวมทั้งข้อมูลสารเทศที่ได้จากภายนอกองค์การ มีการสื่อสารไปยังผู้บริหาร และผู้ใช้ภายในองค์กร ในรูปแบบที่ช่วยให้ผู้รับข้อมูลสารสนเทศ ปฏิบัติหน้าที่ความรับผิดชอบได้อย่างมีประสิทธิภาพและประสิทธิผล และให้ความมั่นใจว่ามีการติดต่อสื่อสารภายในและภายนอกองค์กรบรรลุวัตถุประสงค์และเป้าหมาย  **5. การติดตามประเมินผล**  องค์กรมีการติดตามประเมินผลการควบคุมภายใน และประเมินคุณภาพการปฏิบัติงาน โดยกำหนดวิธีการปฏิบัติงานเพื่อติดตามการปฏิบัติงานตามระบบการควบคุมภายในอย่างต่อเนื่อง และเป็นส่วนหนึ่งของกระบวนการปฏิบัติงานตามปกติของฝ่ายบริหาร ผู้ควบคุมงานและผู้มีหน้าที่เกี่ยวข้อง  นอกจากนี้ มีการประเมินผลแบบรายครั้งเป็นครั้งคราว กรณีพบจุดอ่อนหรือข้อบกพร่องควรกำหนดวิธีปฏิบัติเพื่อให้มีความมั่นใจว่าข้อตรวจพบจากการตรวจสอบและการสอบทานได้รับการพิจารณาสนองตอบและมีการวินิจฉัยสั่งการให้ดำเนินการแก้ไขข้อบกพร่องทันที | ในภาพรวมมีกิจกรรมควบคุมที่เหมาะสม พอสมควรอย่างไรก็ตามยังมีสิ่งที่ต้องปรับปรุงเกี่ยวกับโครงสร้างและนโยบายและขั้นตอนวิธีการปฏิบัติงานซึ่งประยุกต์ใช้กับระบบปฏิบัติการด้านคอมพิวเตอร์ทั้งหมดขององค์กร และต้องมีการเพิ่มประสิทธิภาพการปฏิบัติงานของบุคลากรของหน่วยงาน  ในภาพรวมข้อมูลสารสนเทศและการติดต่อสื่อสารขององค์การบริหารส่วนตำบลด่านช้าง พบว่ายังมีข้อบกพร่องโดยมีเครื่องมือ ในการใช้งานไม่เพียงพอต่อความต้องการของบุคลากรผู้ใช้ และการบรรลุวัตถุประสงค์ของการควบคุมภายใน แต่อย่างไรก็ตามฝ่ายบริหารต้องจัดให้มีสารสนเทศอย่างเพียงพอ และสื่อสารให้บุคลากรอื่น ๆ ที่เหมาะสมทั้งภายในและภายนอกหน่วยงาน ซึ่งจำเป็นต้องใช้สารสนเทศนั้นในรูปแบบที่เหมาะสมและทันเวลาให้มากกว่านี้  การติดตามประเมินผลการควบคุมภายในขององค์การบริหาร ส่วนตำบลด่านช้าง ถือปฏิบัติตามแนวทางการติดตามประเมินผลการควบคุมภายใน การติดตามประเมินผลอยู่ในเกณฑ์พอใช้ แต่ยังมีบุคลากรบางส่วนไม่ถือปฏิบัติในการปฏิบัติตามระบบการควบคุมภายในอย่างเคร่งครัด ผู้บังคับบัญชาควรติดตามดูแลการปฏิบัติงานที่สำคัญ ๆ ของผู้ใต้บังคับบัญชาอย่างใกล้ชิดผู้บริหารควรพิจารณาความเหมาะสมของระบบการติดตามประเมินผลการควบคุมภายในขององค์กรและระดับการช่วยให้บรรลุวัตถุประสงค์ของการควบคุมภายในองค์กรและดำรงไว้ซึ่งนโยบายและวิธีปฏิบัติที่ดีในการติดตามประเมินผลการควบคุมภายในเพื่อให้บรรลุวัตถุประสงค์ของการควบคุมภายในต่อไป |

**-6-**

**ผลการประเมินโดยรวม**

องค์การบริหารส่วนตำบลด่านช้าง มีโครงสร้างการควบคุมภายใน 5 องค์ประกอบของการควบคุมภายใน หรือการควบคุมเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 มีการควบคุมที่เพียงพอ และมีประสิทธิผลตามสมควร อย่างไรก็ตามมีจุดอ่อนที่ต้องปรับปรุงตามมาตรฐานการควบคุมภายใน ดังนี้

1. บางกิจกรรมยังมีการควบคุมไม่เพียงพอ ควรกำหนดให้มีการประเมินความเสี่ยงทุกจุดที่มีความสำคัญทั่วทั้งองค์กร เพื่อกำหนดการควบคุมที่จำเป็น คุ้มค่า และเพียงพอ
2. ดำเนินการกับเจ้าหน้าที่ที่ไม่ปฏิบัติตามกฎ ระเบียบ และวิธีการควบคุมตามควรแก่กรณี และสั่งกำชับให้ดูแลการปฏิบัติงานของผู้ใต้บังคับบัญชาในเรื่องสำคัญโดยใกล้ชิด และติดตามการปฏิบัติตามกฎระเบียบโดยเคร่งครัด
3. การจัดให้มีสารสนเทศอย่างเพียงพอ และสื่อสารให้บุคลากรอื่น ๆ ที่เหมาะสมทั้งภายในและภายนอกหน่วยงานซึ่งความต้องการใช้สารสนเทศนั้น ๆ อย่างเพียงพอ

ผู้รายงาน....ทองแดง..ถาพิลา...................

(นายทองแดง ถาพิลา)

ตำแหน่ง นายกองค์การบริหารส่วนตำบลด่านช้าง

วันที่ 21 เดือนธันวาคม พ.ศ. ๒๕63